title: Smernica Komisie 2010/42/EÚ z  28. júna 2010 , ktorou sa mení a dopĺňa smernica Rady 91/414/EHS s cieľom zaradiť FEN 560 (prášok zo semien senovky gréckej) medzi účinné látky  (Text s významom pre EHP )

text:
               29.6.2010

               SK

               Úradný vestník Európskej únie

               L 161/6

         SMERNICA KOMISIE 2010/42/EÚ
   z 28. júna 2010,
   ktorou sa mení a dopĺňa smernica Rady 91/414/EHS s cieľom zaradiť FEN 560 (prášok zo semien senovky gréckej) medzi účinné látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V súlade s článkom 6 ods. 2 smernice 91/414/EHS Francúzsko prijalo 24. júna 2003 od spoločnosti Société occitane de fabrications et de technologies žiadosť o zaradenie účinnej látky FEN 560 (tiež nazývanej senovka grécka alebo prášok zo semien senovky gréckej) do prílohy I k smernici 91/414/EHS. Rozhodnutím Komisie 2004/131/ES (2) sa potvrdilo, že príslušná dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (2)

               Účinky uvedenej účinnej látky na ľudské zdravie a životné prostredie sa posúdili v súlade s ustanoveniami článku 6 ods. 2 a 4 smernice 91/414/EHS, pokiaľ ide o spôsoby použitia, ktoré navrhol žiadateľ. Vymenovaný spravodajský členský štát predložil 18. februára 2005 návrh hodnotiacej správy.

               (3)

               Členské štáty a Európsky úrad pre bezpečnosť potravín (EFSA) preskúmali návrh hodnotiacej správy spôsobom partnerského preskúmania a predložili ho vo forme záverov EFSA z 18. decembra 2009 týkajúcich sa partnerského preskúmania posúdenia rizika pesticídov v súvislosti s účinnou látkou prášok zo semien senovky gréckej (FEN 560) (3). Členské štáty a Komisia v rámci Stáleho výboru pre potravinový reťazec a zdravie zvierat túto správu preskúmali a finalizovali ju 11. mája 2010 vo forme hodnotiacej správy Komisie týkajúcej sa FEN 560 (prášku zo semien senovky gréckej).

               (4)

               Z rôznych vykonaných preskúmaní vyplynulo, že prípravky na ochranu rastlín, ktoré obsahujú FEN 560 (prášok zo semien senovky gréckej), podľa všetkého vo všeobecnosti spĺňajú požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť FEN 560 (prášok zo semien senovky gréckej) do prílohy I k uvedenej smernici s cieľom zabezpečiť udeľovanie povolení na prípravky na ochranu rastlín, ktoré obsahujú túto účinnú látku, vo všetkých členských štátoch v súlade s ustanoveniami uvedenej smernice.

               (5)

               Bez toho, aby boli dotknuté povinnosti vymedzené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich dočasných povolení týkajúcich sa prípravkov na ochranu rastlín s obsahom FEN 560 (prášku zo semien senovky gréckej), aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali zmeniť súčasné dočasné povolenia na trvalé povolenia alebo tieto dočasné povolenia zmeniť a doplniť alebo ich odobrať v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na podanie a posúdenie úplnej dokumentácie súvisiacej s prílohou III, pokiaľ ide o každý prípravok na ochranu rastlín v prípade každého plánovaného použitia v súlade s jednotnými zásadami stanovenými v smernici 91/414/EHS.

               (6)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (7)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 30. apríla 2011 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie uvedených ustanovení a tabuľku zhody medzi uvedenými ustanoveniami a touto smernicou.
   Tieto ustanovenia sa uplatňujú od 1. mája 2011.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 30. apríla 2011 menia a dopĺňajú alebo odoberajú existujúce povolenia týkajúce sa prípravkov na ochranu rastlín s obsahom FEN 560 (prášku zo semien senovky gréckej) ako účinnej látky. Do uvedeného dátumu overujú najmä to, či sú podmienky stanovené v prílohe I k uvedenej smernici, týkajúce sa FEN 560 (prášku zo semien senovky gréckej), splnené s výnimkou tých, ktoré sú uvedené v časti B položky týkajúcej sa tejto účinnej látky a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 ods. 2 uvedenej smernice.
   2.   Odchylne od odseku 1 členské štáty prehodnocujú najneskôr do 31. októbra 2010 každý povolený prípravok na ochranu rastlín s obsahom látky FEN 560 (prášku zo semien senovky gréckej) ako jedinej účinnej látky alebo ako jednej z viacerých účinných látok, z ktorých všetky sú uvedené v prílohe I k smernici 91/414/EHS, v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k uvedenej smernici, pokiaľ ide o látku FEN 560 (prášok zo semien senovky gréckej). Na základe uvedeného hodnotenia určujú, či príslušný prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty postupujú takto:

               a)

               v prípade prípravku s obsahom FEN 560 (prášku zo semien senovky gréckej) ako jedinej účinnej látky v prípade potreby menia, dopĺňajú alebo rušia príslušné povolenie najneskôr do 30. apríla 2012 alebo

               b)

               v prípade prípravku s obsahom FEN 560 (prášku zo semien senovky gréckej) ako jednej z viacerých účinných látok v prípade potreby menia, dopĺňajú alebo rušia príslušné povolenie najneskôr do 30. apríla 2012 alebo do dátumu určeného na takúto zmenu, doplnenie alebo zrušenie v príslušnej smernici alebo smerniciach, ktoré dopĺňajú príslušnú látku alebo látky do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. novembra 2010.
   Článok 5
   Táto smernica je určená členským štátom.

      V Bruseli 28. júna 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. EÚ L 37, 10.2.2004, s. 34.

      (3)  The EFSA Journal (2010) 8(1):1448. Závery partnerského preskúmania posúdenia rizika pesticídov v súvislosti s účinnou látkou prášok zo semien senovky gréckej (FEN 560). doi:10.2903/j.efsa.2010.1448. K dispozícii na internetovej stránke: www.efsa.europa.eu

      PRÍLOHA
      V prílohe I k smernici 91/414/EHS sa na konci tabuľky dopĺňa táto položka:

                     Číslo

                     Spoločný názov, identifikačné čísla

                     Názov podľa IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „313

                     FEN 560 (nazývaný tiež prášok zo semien senovky gréckej)
                     Číslo CAS:
                     žiadne
                     Číslo CIPAC:
                     žiadne
                     Účinná látka je pripravená z prášku zo semien Trigonella foenum-graecum L. (senovky gréckej)

                     neuplatňuje sa

                     100 % prášok zo semien senovky gréckej bez akýchkoľvek prídavných látok a výťažkov; semená zodpovedajú požiadavkám týkajúcim sa potravín určených na ľudskú spotrebu

                     1. novembra 2010

                     31. októbra 2020

                     ČASŤ A
                     Povolené smie byť len použitie ako spúšťača sebaobranného mechanizmu plodiny.
                     ČASŤ B
                     Na účely uplatňovania jednotných zásad prílohy VI sa zohľadňujú závery revíznej správy týkajúcej sa látky FEN 560 (prášok zo semien senovky gréckej), ktorú 11. mája 2010 finalizoval Stály výbor pre potravinový reťazec a zdravie zvierat, a najmä jej dodatky I a II.
                     Pri tomto celkovom hodnotení musia členské štáty venovať zvláštnu pozornosť riziku pre operátorov, pracovníkov a prítomné osoby.
                     V prípade potreby podmienky povolenia zahŕňajú opatrenia na zníženie rizika.“

         (1)  Ďalšie podrobnosti týkajúce sa totožnosti a špecifikácie účinných látok sú uvedené v revíznej správe.


title: Smernica Komisie 2008/108/ES z  26. novembra 2008 , ktorou sa mení a dopĺňa smernica 91/414/EHS s cieľom zaradiť flutolanil, benfluralín, fluazinam, fuberidazol a mepikvat medzi účinné látky (Text s významom pre EHP)

text:
               27.11.2008

               SK

               Úradný vestník Európskej únie

               L 317/6

      SMERNICA KOMISIE 2008/108/ES
   z 26. novembra 2008,
   ktorou sa mení a dopĺňa smernica 91/414/EHS s cieľom zaradiť flutolanil, benfluralín, fluazinam, fuberidazol a mepikvat medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňa flutolanil, benfluralín, fluazinam, fuberidazol a mepikvat.

               (2)

               Vplyv týchto účinných látok na ľudské zdravie a životné prostredie bol posúdený v súlade s ustanoveniami uvedenými v nariadeniach (ES) č. 451/2000 a (ES) č. 1490/2002 pre rad použití navrhnutých oznamovateľmi. Týmito nariadeniami sa takisto vymenúvajú spravodajské členské štáty, ktoré musia v súlade s článkom 10 ods. 1 nariadenia (ES) č. 1490/2002 predložiť príslušné hodnotiace správy a odporúčania Európskemu úradu pre bezpečnosť potravín (European Food Safety Authority, EFSA). Pre flutolanil bolo spravodajským členským štátom Fínsko a všetky príslušné informácie boli predložené 13. júna 2005. Pre benfluralín bolo spravodajským členským štátom Belgicko a všetky príslušné informácie boli predložené 16. februára 2006. Pre fluazinam bolo spravodajským členským štátom Rakúsko a všetky príslušné informácie boli predložené 3. januára 2006. Pre fuberidazol a mepikvat bolo spravodajským členským štátom Spojené kráľovstvo a všetky príslušné informácie boli predložené 5. apríla 2005.

               (3)

               Hodnotiace správy boli partnersky preskúmané členskými štátmi a EFSA. Komisii boli tieto správy predložené vo forme vedeckých správ EFSA (4), a to 3. marca 2008 v prípade flutolanilu a benfluralínu, 26. marca 2008 v prípade fluazinamu, 14. novembra 2007 v prípade fuberidazolu a 14. apríla 2008 v prípade mepikvatu. Tieto správy preskúmali členské štáty a Komisia v rámci Stáleho výboru pre potravinový reťazec a zdravie zvierat a boli finalizované 20. mája 2008 vo forme revíznych správ Komisie týkajúcich sa flutolanilu, benfluralínu, fluazinamu, fuberidazolu a mepikvatu.

               (4)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú flutolanil, benfluralín, fluazinam, fuberidazol a mepikvat, vo všeobecnosti splnia požiadavky ustanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznych správach Komisie. Je preto vhodné zaradiť tieto účinné látky do prílohy I, aby sa zabezpečilo, že sa vo všetkých členských štátoch môžu udeľovať povolenia pre prípravky na ochranu rastlín obsahujúce tieto účinné látky v súlade s ustanoveniami uvedenej smernice.

               (5)

               Bez toho, aby bol dotknutý tento záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/EHS sa ustanovuje, že zaradenie látky do prílohy I môže podliehať určitým podmienkam. Preto je vhodné vyžadovať, aby bol benfluralín predmetom ďalšieho testovania s cieľom potvrdiť posúdenie rizika pre spotrebiteľov a vodné organizmy a aby bol fluazinam podrobený ďalšiemu testovaniu s cieľom potvrdiť posúdenie rizika pre vodné organizmy a pôdne makroorganizmy a aby takéto štúdie predložili oznamovatelia.

               (6)

               Pred zaradením účinnej látky do prílohy I by mala byť poskytnutá primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (7)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení pre prípravky na ochranu rastlín obsahujúce flutolanil, benfluralín, fluazinam, fuberidazol a mepikvat, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa malo poskytnúť dlhšie obdobie na predloženie a posúdenie úplnej dokumentácie podľa prílohy III pre každý prípravok na ochranu rastlín a pre každé plánované použitie v súlade s jednotnými zásadami stanovenými v smernici 91/414/EHS.

               (8)

               Skúsenosti získané z predchádzajúcich zaradení účinných látok posúdených v rámci nariadenia Komisie (EHS) č. 3600/92 (5) do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (9)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (10)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 31. augusta 2009 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 1. septembra 2009.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 31. augusta 2009 zmenia alebo odoberú existujúce povolenia prípravkov na ochranu rastlín obsahujúcich flutolanil, benfluralín, fluazinam, fuberidazol a mepikvat.
   Do tohto dátumu overia najmä to, či podmienky prílohy I k tejto smernici týkajúce sa flutolanilu, benfluralínu, fluazinamu, fuberidazolu a mepikvatu boli splnené s výnimkou tých, ktoré sú stanovené v časti B položky týkajúcej sa tejto účinnej látky, a či držiteľ povolenia má dokumentáciu spĺňajúcu požiadavky prílohy II k tejto smernici, alebo k nej má prístup v súlade s podmienkami článku 13 tejto smernice.
   2.   Odchylne od odseku 1 členské štáty najneskôr do 28. februára 2009 prehodnotia každý povolený prípravok na ochranu rastlín obsahujúci flutolanil, benfluralín, fluazinam, fuberidazol a mepikvat buď ako jedinú účinnú látku alebo jednu z niekoľkých účinných látok, z ktorých boli všetky uvedené v prílohe I k smernici 91/414/EHS v súlade s jednotnými zásadami ustanovenými v prílohe VI k smernici 91/414/EHS na základe spisu spĺňajúceho požiadavky prílohy III k uvedenej smernici a pri zohľadnení časti B položky týkajúcej sa látok flutolanil, benfluralín, fluazinam, fuberidazol a mepikvat v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty postupujú takto:

               a)

               ak ide o prípravok s obsahom niektorej z látok flutolanil, benfluralín, fluazinam, fuberidazol a mepikvat ako jedinej účinnej látky v prípade potreby zmenia alebo odoberú povolenie najneskôr do 28. februára 2013, alebo

               b)

               ak ide o prípravok s obsahom niektorej z látok flutolanil, benfluralín, fluazinam, fuberidazol a mepikvat ako jednej z viacerých účinných látok v prípade potreby zmenia alebo odoberú povolenie do 28. februára 2013 alebo do dátumu určeného na takúto zmenu alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 4
   Táto smernica nadobúda účinnosť 1. marca 2009.
   Článok 5
   Táto smernica je určená členským štátom.

      V Bruseli 26. novembra 2008

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Vedecká správa EFSA (2008) 126. Záver z partnerského preskúmania účinnej látky flutolanil z hľadiska posúdenia rizika pesticídov (finalizovaná 3. marca 2008).

      Vedecká správa EFSA (2008) 127. Záver z partnerského preskúmania účinnej látky benfluralín z hľadiska posúdenia rizika pesticídov (finalizovaná 3. marca 2008).

      Vedecká správa EFSA (2008) 137. Záver z partnerského preskúmania účinnej látky fluazinam z hľadiska posúdenia rizika pesticídov (finalizovaná 26. marca 2008).

      Vedecká správa EFSA (2008) 118. Záver z partnerského preskúmania účinnej látky fuberidazol z hľadiska posúdenia rizika pesticídov (finalizovaná 14. novembra 2007).

      Vedecká správa EFSA (2008) 146. Záver z partnerského preskúmania účinnej látky mepikvat z hľadiska posúdenia rizika pesticídov (finalizovaná 14. apríla 2008).

      (5)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     č.

                     Spoločný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „193

                     Flutolanil
                     č. CAS 66332-96-5
                     č. CIPAC 524

                     α,α,α-trifluór-3′-izopropoxy-o-toluanilid

                     ≥ 975 g/kg

                     1. marca 2009

                     28. februára 2019

                     ČASŤ A
                     Povolené môžu byť len použitia ako fungicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú flutolanil, na iné použitia ako na ošetrenie hľúz zemiakov, členské štáty venujú osobitnú pozornosť kritériám v článku 4 ods. 1 písm. b) a zabezpečia, aby pred udelením povolenia boli poskytnuté všetky potrebné údaje a informácie.
                     Pri uplatňovaní jednotných zásad prílohy VI sa zohľadnia závery revíznej správy týkajúcej sa flutolanilu finalizovanej Stálym výborom pre potravinový reťazec a zdravie zvierat 20. mája 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 ochrane podzemných vôd, ak sa účinná látka použije v regiónoch s citlivými pôdnymi podmienkami a/alebo klimatickými podmienkami.

                           V prípade potreby by mali podmienky povolenia zahŕňať opatrenia na zníženie rizika.

                     194

                     Benfluralín
                     č. CAS 1861-40-1
                     č. CIPAC 285

                     N-butyl-N-etyl-α,α,α-trifluór-2,6-dinitro-p-toluidín

                     ≥ 960 g/kg
                     Nečistoty:

                                 —

                                 Butyletylnitrózoamín: max. 0,1 mg/kg

                     1. marca 2009

                     28. februára 2019

                     ČASŤ A
                     Povolené môžu byť len použitia ako herbicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú benfluralín, na iné použitia ako na šaláty a endívie, členské štáty venujú osobitnú pozornosť kritériám v článku 4 ods. 1 písm. b) a zabezpečia, aby boli pred udelením povolenia poskytnuté všetky potrebné údaje a informácie.
                     Pri uplatňovaní jednotných zásad prílohy VI sa zohľadnia závery revíznej správy týkajúcej sa benfluralínu finalizovanej Stálym výborom pre potravinový reťazec a zdravie zvierat 20. mája 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 ochrane bezpečnosti operátora. V schválených podmienkach používania musí byť predpísané používanie primeraného osobného ochranného výstroja a opatrenia na zníženie rizika na účely zníženia vystavenia účinkom uvedených látok,

                                 —

                                 rezíduám v potravinách rastlinného a živočíšneho pôvodu a zhodnotiť vystavenie jeho účinkom prostredníctvom potravín,

                                 —

                                 ochrane vtákov, cicavcov povrchových vôd a vodných organizmov. V súvislosti s týmito identifikovanými rizikami by sa mali podľa potreby prijať opatrenia na zníženie rizika, ako napríklad ochranné zóny.

                           Príslušné členské štáty vyžiadajú predloženie ďalších štúdií o metabolizme striedajúcich sa plodín a na účely posúdenia rizika pre metabolit B12 a vodné organizmy. Zabezpečia, aby oznamovatelia, na ktorých žiadosť bol benfluralín zaradený do tejto prílohy, poskytli takéto štúdie Komisii do dvoch rokov od nadobudnutia účinnosti tejto smernice.

                     195

                     Fluazinam
                     č. CAS 79622-59-6
                     č. CIPAC 521

                     3-chlór-N-(3-chlór-5-trifluórmetyl-2-pyridyl)-α,α,α-trifluór-2,6-dinitro-p-toluidín

                     ≥ 960 g/kg
                     Nečistoty:
                     5-chlór-N-(3-chlór-5-trifluórmetyl-2-pyridyl)-α,α,α-trifluór-4,6-dinitro-o-toluidín

                                 —

                                 najviac 2 g/kg

                     1.marca 2009

                     28. februára 2019

                     ČASŤ A
                     Povolené môžu byť len použitia ako fungicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú fluazinam, na iné použitia ako na zemiaky členské štáty venujú osobitnú pozornosť kritériám stanoveným v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     Pri uplatňovaní jednotných zásad prílohy VI sa zohľadnia závery revíznej správy týkajúcej sa fluazinamu finalizovanej Stálym výborom pre potravinový reťazec a zdravie zvierat 20. mája 2008 a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 ochrane bezpečnosti operátorov a pracovníkov. V schválených podmienkach používania musí byť predpísané používanie primeraného osobného ochranného výstroja a opatrenia na zníženie rizika s cieľom znížiť vystavenie účinkom uvedených látok,

                                 —

                                 rezíduám v potravinách rastlinného a živočíšneho pôvodu a zhodnotiť vystavenie jeho účinkom prostredníctvom potravín,

                                 —

                                 ochrane vodných organizmov. V súvislosti s týmto identifikovaným rizikom by sa mali podľa potreby prijať opatrenia na zníženie rizika, ako napríklad ochranné zóny.

                           Príslušné členské štáty požiadajú o predloženie ďalších štúdií s cieľom potvrdiť posúdenie rizika pre vodné organizmy a pôdne makroorganizmy. Zabezpečia, aby oznamovatelia, na ktorých žiadosť bol fluazinam zaradený do tejto prílohy, poskytli takéto štúdie Komisii do dvoch rokov od nadobudnutia účinnosti tejto smernice.

                     196

                     Fuberidazol
                     č. CAS 3878-19-1
                     č. CIPAC 525

                     2-(2′-furyl)benzimidazol

                     ≥ 970 g/kg

                     1. marca 2009

                     28. februára 2019

                     ČASŤ A
                     Povolené môžu byť len použitia ako fungicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú fuberidazol, na iné použitia ako na ošetrenie osiva, členské štáty venujú osobitnú pozornosť kritériám v článku 4 ods. 1 písm. b) a zabezpečia, aby pred udelením povolenia boli poskytnuté všetky potrebné údaje a informácie.
                     Pri uplatňovaní jednotných zásad prílohy VI sa zohľadnia závery revíznej správy týkajúcej sa fuberidazolu finalizovanej Stálym výborom pre potravinový reťazec a zdravie zvierat 20. mája 2008, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti prevádzkovateľov a zabezpečiť, aby v podmienkach používania bolo predpísané používanie primeraného osobného ochranného výstroja,

                                 —

                                 dlhodobému riziku pre cicavcov a musia zabezpečiť, aby podmienky udelenia povolenia v prípade potreby zahŕňali opatrenia na zníženie rizika. V tomto prípade by sa mal použiť primeraný mechanizmus, ktorým sa zabezpečí vysoký stupeň zapracovania danej látky do pôdy a minimalizuje sa riziko jej rozliatia počas aplikácie.

                           Podmienky použitia v prípade potreby zahŕňajú primerané opatrenia na zníženie rizika.

                     197

                     mepikvat
                     č. CAS 15302-91-7
                     č. CIPAC 440

                     1,1-dimetylpiperidínium-chlorid)

                     ≥ 990 g/kg

                     1. marca 2009

                     28. februára 2019

                     ČASŤ A
                     Povolené môžu byť len použitia ako rastový regulátor rastlín.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú mepikvat, na iné použitia ako na jačmeň členské štáty venujú osobitnú pozornosť kritériám stanoveným v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     Pri uplatňovaní jednotných zásad prílohy VI sa zohľadnia závery revíznej správy týkajúcej sa mepikvatu finalizovanej Stálym výborom pre potravinový reťazec a zdravie zvierat 20. mája 2008 a najmä jej dodatky I a II.
                     Členské štáty venujú osobitnú pozornosť rezíduám v potravinách rastlinného a živočíšneho pôvodu a prehodnocujú vystavenie jeho účinkom prostredníctvom potravín.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie 2003/119/ES z 5. decembra 2003, ktorou sa mení a dopĺňa smernica Rady 91/414/EHS o zaradení mezosulfurónu, propoxykarbazónu a zoxamidu ako účinných látokText s významom pre EHP

text:
Dôležité právne oznámenie

|

32003L0119

Úradný vestník L 325 , 12/12/2003 S. 0041 - 0043

		Smernica Komisie 2003/119/ESz 5. decembra 2003,ktorou sa mení a dopĺňa smernica Rady 91/414/EHS o zaradení mezosulfurónu, propoxykarbazónu a zoxamidu ako účinných látok(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/414/EHS z 15. júla 1991 týkajúcu sa uvádzania prípravkov na ochranu rastlín na trh [1], naposledy zmenenú a doplnenú smernicou Komisie 2003/84/ES [2], najmä na jej článok 6 ods. 1,keďže:(1) V súlade s článkom 6 ods. 2 smernice 91/414/EHS prijali orgány Francúzska 15. decembra 2000 žiadosť spoločnosti Aventis Cropscience France (teraz Bayer CropScience) o zaradenie účinnej látky mezosulfurón (vo forme mezosulfurón-metyl) do prílohy I k smernici 91/414/EHS. Rozhodnutie Komisie 2001/287/ES [3] potvrdilo, že dokumentačný súbor údajov bol "úplný" v zmysle, že v zásade uspokojivo spĺňa požiadavky na údaje a informácie prílohy II a III k smernici 91/414/EHS.(2) Nemecko prijalo žiadosť podľa článku 6 ods. 2 smernice 91/414/EHS 25. januára 2000 od spoločnosti Bayer AG (teraz Bayer CropScience) v súvislosti s propoxykarbazónom (vo forme sodnej soli propoxykarbazónu, predchádzajúci názov: MKH 65 61). Táto žiadosť bola rozhodnutím Komisie 2000/463/ES vyhlásená za úplnú [4].(3) Spojené kráľovstvo prijalo žiadosť podľa článku 6 ods. 2 smernice 91/414/EHS 2. júna 1999 od spoločnosti Rohm and Haas France SA (teraz: Dow AgroSciences) v súvislosti so zoxamidom (predchádzajúci názov: RH-7281). Táto žiadosť bola rozhodnutím Komisie 2000/540/ES vyhlásená za úplnú [5].(4) Tieto účinné látky s účinkom na ľudské zdravie a životné prostredie boli hodnotené v súlade s ustanoveniami článku 6 ods. 2 a ods. 4 smernice 91/414/EHS pre použitia navrhované žiadateľmi. Určené spravodajské členské štáty Komisii predložili návrhy hodnotiacich správ týkajúcich sa látok 12. decembra 2001 (mezosulfurón), 26. marca 2001 (propoxykarbazón) a 10. augusta 2001 (zoxamid).(5) Hodnotiacu správu skontrolovali členské štáty a Komisia v rámci Stáleho výboru pre potravinový reťazec a zdravie zvierat. Prehľad bol ukončený 3. októbra 2003 vo formáte revíznej správy Komisie pre mezosulfurón, propoxykarbazón a zoxamid.(6) Revízne správy pre mezosulfurón, propoxykarbazón a zoxamid neodhalili žiadne otvorené otázky ani obavy, ktoré by mohli vyžadovať porady Vedeckého výboru pre rastliny.(7) Z rôznych vykonaných skúmaní vyplýva, že sa dá očakávať, že prípravky na ochranu rastlín obsahujúce uvedené účinné látky splnia vo všeobecnosti požiadavky stanovené v článku 5 ods. 1 písm. a) a b) a článok 5 ods. 3 smernice 91/414/EHS, najmä z hľadiska použití, ktoré boli preskúmané a podrobne uvedené v revíznej správe Komisie. Je preto vhodné zaradiť mezosulfurón, propoxykarbazón a zoxamid do prílohy I na zabezpečenie, aby bolo povolenie dané pre prípravky na ochranu rastlín obsahujúce tieto účinné látky vo všetkých členských štátoch v súlade s ustanoveniami uvedenej smernice.(8) Po zaradení by mali dostať členské štáty primeranú lehotu, v rámci ktorej budú vykonávať ustanovenia smernice 91/414/EHS v súvislosti s prípravkami na ochranu rastlín obsahujúcimi mezosulfurón, propoxykarbazón a zoxamid, najmä skontrolujú jestvujúce dočasné povolenia a najneskôr do konca tohto obdobia prevedú tieto povolenia na plné povolenia, zmenia a doplnia alebo zrušia ich v súlade s ustanoveniami smernice 91/414/EHS.(9) Je preto vhodné smernicu 91/414/EHS zmeniť a doplniť.(10) Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,PRIJALA TÚTO SMERNICU:Článok 1Príloha I k smernici 91/414/EHS sa mení a dopĺňa tak, ako je uvedené v prílohe k tejto smernici.Článok 21. Členské štáty prijmú a uverejnia najneskôr do 30. septembra 2004 zákony, nariadenia a administratívne ustanovenia potrebné na dosiahnutie súladu s touto smernicou. Následne oznámia Komisii znenie týchto ustanovení a tabuľky zhody medzi týmito ustanoveniami a touto smernicou.Tieto ustanovenia sa budú uplatňovať od 1. októbra 2004.Keď členské štáty prijmú tieto opatrenia, uvedú priamo v nich alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pokrytej touto smernicou.Článok 31. Členské štáty prehodnotia povolenie pre každý prípravok na ochranu rastlín obsahujúci mezosulfurón, propoxykarbazón alebo zoxamid, aby zabezpečili, že podmienky súvisiace s uvedenými látkami stanovenými v prílohe I k smernici 91/414/EHS budú splnené. Ak je to potrebné, zmenia a doplnia alebo zrušia povolenia v súlade so smernicou 91/414/EHS najneskôr do 30. septembra 2004.2. Pre každý povolený prípravok na ochranu rastlín obsahujúci mezosulfurón, propoxykarbazón alebo zoxamid ako jedinú účinnú látku prehodnotia prípravky v súlade s jednotnými princípmi stanovenými v prílohe VI k smernici 91/414/EHS na základe dokumentačného súboru údajov spĺňajúceho požiadavky prílohy III k smernici. Na základe hodnotenia stanovia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS. Podľa potreby a najneskôr do 31. augusta 2005 zmenia a doplnia alebo zrušia povolenie pre každý taký prípravok na ochranu rastlín.3. Pre každý povolený prípravok na ochranu rastlín obsahujúci mezosulfurón, propoxykarbazón alebo zoxamid spolu s jednou alebo viacerými účinnými látkami, ktoré sú uvedené v prílohe I k smernici 91/414/EHS, prehodnotia prípravky v súlade s jednotnými princípmi stanovenými v prílohe VI k smernici 91/414/EHS na základe dokumentu spĺňajúceho požiadavky prílohy III k smernici. Na základe hodnotenia stanovia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS. Ak je to potrebné, zmenia a doplnia alebo zrušia povolenie pre každý taký prípravok na ochranu rastlín do lehoty stanovenej pre takúto zmenu a doplnok alebo zrušenie v príslušných smerniciach, ktoré menia a dopĺňajú prílohu I tak, že vložia do nej príslušné látky. Ak príslušné smernice stanovujú odlišné lehoty, lehotou bude posledný určený dátum.Článok 4Táto smernica nadobúda účinnosť 1. apríla 2004.Článok 5Táto smernica je adresovaná členským štátom.V Bruseli 5. decembra 2003Za KomisiuDavid Byrnečlen Komisie[1] Ú. v. ES L 230, 19.8.1991, s. 1.[2] Ú. v. ES L 247, 30.9.2003, s. 20.[3] Ú. v. ES L 99, 10.4.2001, s. 9.[4] Ú. v. ES L 183, 22.7.2000, s. 21.[5] Ú. v. ES L 230, 12.9.2000, s. 14.--------------------------------------------------PRÍLOHA"Do prílohy I sa pridajú nasledujúce riadky na koniec tabuľkyČíslo | Všeobecný názov, identifikačné čísla | Názov podľa IUPAC | Čistota | Nadobudnutie účinnosti | Koniec platnosti zaradenia | Osobitné ustanovenia |76 | Mezosulfurón CAS č. 400852-66-6 CIPAC 441 | Kyselina 2-{[3-(4,6-dimetoxypyrimidín-2-yl)ureido]sulfonyl}-4-[(metánsulfonamid)metyl] benzoová | 930 g/kg | 1. apríl 2004 | 31. marec 2014 | Môže byť registrovaný výlučne ako herbicíd. Pri vykonávaní zásad prílohy VI musia byť zohľadnené závery správy o preskúmaní mezosulfurónu, najmä jej dodatky I a II, dokončené Stálym výborom pre potravinový reťazec a zdravie zvierat dňa 3. októbra 2003. V rámci tohto celkového hodnotenia musia členské štáty venovať osobitnú pozornosť ochrane vodných rastlín,venovať osobitnú pozornosť možnej kontaminácii podzemných vôd mezosulfurónom a jeho metabolitov, pokiaľ sa táto účinná látka používa v oblastiach s citlivými pôdnymi a/alebo nepriaznivými klimatickými podmienkami.V prípade potreby sa musia uplatniť opatrenia na zmiernenie rizík. |77 | Propoxykarbazón CAS č. 145026-81-9 CIPAC č. 655 | metyl-2-[(4-metyl-5-oxo-3-propoxy-4,5-dihydro-(1H)-1,2,4-triazol-1-karboxamido)sulfónyl] benzoát | 974 g/kg (vyjadrené ako sodná soľ propoxykarbazónu) | 1. apríl 2004 | 31. marec 2014 | Môže byť registrovaný výlučne ako herbicíd. Pri uplatňovaní zásad prílohy VI musia byť zohľadnené závery revíznej správy o účinnej látke propoxykarbazón, najmä jej dodatky I a II, dokončené Stálym výborom pre potravinový reťazec a zdravie zvierat dňa 3. októbra 2003. V rámci tohto celkového hodnotenia musia členské štáty venovať osobitnú pozornosť možnej kontaminácii podzemných vôd propoxykarbazónom a jeho metabolitov, pokiaľ sa táto účinná látka používa v oblastiach s citlivými pôdnymi a/alebo nepriaznivými klimatickými podmienkami,venovať osobitnú pozornosť ochrane vodných ekosystémov, najmä vodných rastlín.V prípade potreby sa musia uplatniť opatrenia na zmiernenie rizika. Členské štáty budú v súlade s článkom 13 ods. 5 informovať Komisiu o špecifikácii obchodne vyrábaného technického materiálu. |78 | Zoxamid CAS č. 156052-68-5 CIPAC č. 640 | (RS)-3,5-dichlór-N-(3-chlór-1-etyl-1-metylacetonyl)-p-toluamid | 950 g/kg | 1. apríl 2004 | 31. marec 2014 | Môže byť registrovaný výlučne ako fungicíd. Pri uplatňovaní zásad prílohy VI musia byť zohľadnené závery revíznej správy o účinnej látke zoxamid, najmä jej dodatky I a II dokončené Stálym výborom pre potravinový reťazec a zdravie zvierat dňa 3. októbra 2003. |--------------------------------------------------


title: Smernica Komisie 2009/153/ES z  30. novembra 2009 , ktorou sa mení a dopĺňa príloha I k smernici Rady 91/414/EHS, pokiaľ ide o bežný názov a čistotu účinnej látky hydrolyzované proteíny (Text s významom pre EHP)

text:
               1.12.2009

               SK

               Úradný vestník Európskej únie

               L 314/67

      SMERNICA KOMISIE 2009/153/ES
   z 30. novembra 2009,
   ktorou sa mení a dopĺňa príloha I k smernici Rady 91/414/EHS, pokiaľ ide o bežný názov a čistotu účinnej látky hydrolyzované proteíny
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods.1 druhý pododsek druhú zarážku,
   keďže:

               (1)

               Smernica 91/414/EHS bola zmenená a doplnená smernicou Komisie 2008/127/ES (2) s cieľom zaradiť určité hydrolyzované proteíny.

               (2)

               Spravodajský členský štát dostal dodatočné informácie o hydrolyzovaných proteínoch. Zdá sa, že hydrolyzované proteíny môžu pochádzať z mnohých rôznych organických zlúčenín. Preto je vhodné odkazovať na bežný názov a špecifikáciu čistoty, ako je uvedené v revíznej správe o hydrolyzovaných proteínoch.

               (3)

               Smernica 91/414/ES by sa preto mala zodpovedajúcim spôsobom zmeniť a doplniť.

               (4)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa v súlade s prílohou k tejto smernici.
   Článok 2
   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 28. februára 2010. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. marca 2010.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. novembra 2009

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1.

      (2)  Ú. v. EÚ L 344, 20.12.2008, s. 89.

      PRÍLOHA
      Riadok č. 240 prílohy I k smernici 91/414/EHS sa nahrádza takto:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „240

                     Hydrolyzované proteíny
                     č. CAS: nepridelené
                     č. CIPAC: nepridelené

                     Nie je k dispozícii

                     Revízna správa (SANCO/2615/2008)

                     1. septembra 2009

                     31. augusta 2019

                     ČASŤ A
                     Povoliť možno len použitie ako atraktant. Hydrolyzované proteíny živočíšneho pôvodu musia byť v súlade s nariadením (ES) č. 1774/2002.
                     ČASŤ B
                     Na vykonávanie jednotných zásad prílohy VI sa zohľadňujú závery revíznej správy o hydrolyzovaných proteínoch (SANCO/2615/2008) finalizovanej Stálym výborom pre potravinový reťazec a zdravie zvierat, a najmä jej dodatky I a II.
                     Podmienky použitia by v prípade potreby mali zahŕňať opatrenia na zníženie rizika.“

         (1)  Ďalšie podrobnosti týkajúce sa identity a špecifikácie účinných látok sú uvedené v revíznej správe.


title: Smernica Komisie 2005/53/ES zo 16. septembra 2005, ktorou sa mení a dopĺňa smernica Rady 91/414/EHS s cieľom zaradiť chlórtalonil, chlórtolurón, cypermetrín, daminozid a metyl-tiofanát ako účinné látky   (Text s významom pre EHP)

text:
               17.9.2005

               SK

               Úradný vestník Európskej únie

               L 241/51

      SMERNICA KOMISIE 2005/53/ES
   zo 16. septembra 2005,
   ktorou sa mení a dopĺňa smernica Rady 91/414/EHS s cieľom zaradiť chlórtalonil, chlórtolurón, cypermetrín, daminozid a metyl-tiofanát ako účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), najmä na jej článok 6 ods. 1,
   keďže:

               (1)

               Nariadenie Komisie (EHS) č. 3600/92 z 11. decembra 1992, ktorým sa stanovujú podrobné pravidlá implementácie prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení prípravkov na ochranu rastlín na trh (2), ustanovuje zoznam účinných látok na posúdenie, s ohľadom na ich možné zaradenie do prílohy I k smernici 91/414/EHS. Tento zoznam zahŕňa chlórtalonil, chlórtolurón, cypermetrín, daminozid a metyl-tiofanát.

               (2)

               Účinky týchto účinných látok na ľudské zdravie a životné prostredie boli posúdené v súlade s ustanoveniami nariadenia (EHS) č. 3600/92 pre rozsah použití navrhnutých oznamovateľmi. Nariadením Komisie (ES) č. 933/94 z 27. apríla 1994, ktorým sa ustanovujú účinné látky prípravkov na ochranu rastlín a určujú spravodajské členské štáty pre vykonávanie nariadenia (EHS) č. 3600/92 (3), boli určené tieto spravodajské členské štáty, ktoré následne predložili Komisii príslušné hodnotiace správy a odporúčania v súlade s článkom 7 ods. 1 písm. c) nariadenia (EHS) č. 3600/92. Pre chlórtalonil bolo spravodajským členským štátom Holandsko a všetky príslušné informácie boli predložené 31. januára 2000. Pre chlórtolurón bolo spravodajským členským štátom Španielsko a všetky príslušné informácie boli predložené 7. mája 1999. Pre cypermetrín bolo spravodajským členským štátom Belgicko a všetky príslušné informácie boli predložené 25. októbra 1999. Pre daminozid bolo spravodajským členským štátom Holandsko a všetky príslušné informácie boli predložené 30. júla 1999. Pre metyl-tiofanát bolo spravodajským členským štátom Nemecko a všetky príslušné informácie boli predložené 21. novembra 1997.

               (3)

               Členské štáty a Komisia preskúmali tieto hodnotiace správy v rámci Stáleho výboru pre potravinový reťazec a zdravie zvierat.

               (4)

               Prieskum všetkých účinných látok bol ukončený 15. februára 2005 formou posudkových správ Komisie pre chlórtalonil, chlórtolurón, cypermetrín, daminozid a metyl-tiofanát.

               (5)

               Prieskum v prípade chlórtalonilu, chlórtolurónu a cypermetrínu nezaznamenal žiadne otvorené otázky na prerokovanie Vedeckým výborom pre rastliny alebo Európskym úradom pre bezpečnosť potravín (EÚBP), ktorý prebral úlohu uvedeného výboru.

               (6)

               Prieskum v prípade daminozidu odhalil niekoľko otvorených otázok, ktoré prerokoval EÚBP. Vedecký panel pre zdravie rastlín, výrobky na ochranu rastlín a ich rezíduá (PPR Panel) Európskeho úradu pre bezpečnosť potravín (EÚBP) bol požiadaný o pripomienky k mechanizmu pôsobenia karcinogénnej reakcie hlodavcov na 1,1-dimetylhydrazid (UDMH) a určenie, či je alebo nie je možné pre tento účinok odvodiť prahovú hodnotu. Ak áno, bol požiadaný o uvedenie tejto hodnoty. So zreteľom na predložené otázky PPR Panel dospel k záveru (4), že na základe dostupných údajov nie je u hlodavcov možné určiť mechanizmus karcinogénneho pôsobenia UDMH. Neexistujú žiadne in vitro dôkazy genotoxicity čistej formy UDMH ani formy chránenej pred oxidáciou a štúdie in vivo nie sú dostupné. Okrem toho PPR Panel upozornil na zrejmý rozpor, že v dlhodobých štúdiách daminozid nevyvolal karcinogenitu u potkanov a myší v dávkach, ktoré mali viesť k interným dávkam metabolicky vzniknutého UDMH aspoň o jeden stupeň vyšším ako dávky, ktoré boli dokázateľne účinné v priamom testovaní. Navyše sa v jednej štúdii po perorálnom podaní UDMH potkanom zistila 50-násobne vyššia metylácia N7 guanínu v porovnaní s príslušnými údajmi pre daminozid. Z tohto dôvodu sa PPR Panel domnieva, že akýkoľvek záver o mechanizme karcinogenity perorálne podaného UDMH by sa mal vnímať s určitým stupňom neistoty. PPR panel dospel k záveru, že váha dôkazov nesvedčí v prospech genotoxického mechanizmu.
               Z možných negenotoxických mechanizmov sú prijateľnými alternatívami genotoxicity zmenená regulácia bunkovej proliferácie alebo hormonálna nerovnováha, ale tieto mechanizmy neboli osobitne preskúmané, a preto nie je v súčasnosti možné presnejšie definovať závery. Pri experimentálnom testovaní UDMH na karcinogenitu sa nezistili žiadne účinky pri dávkach 0,09 mg/kg telesnej hmotnosti na deň u potkanov a pri 1,41 mg/kg telesnej hmotnosti na deň u myší.
               Ak je zistená karcinogenita UDMH spôsobená negenotoxickým mechanizmom, uvedené dávky by mali byť považované za toxikologické prahové hodnoty. Na základe zváženia neistôt spojených s týmto mechanizmom a možnosti, že UDMH môže v skleníkových podmienkach vytvárať oxidované deriváty, ktoré môžu byť genotoxické, PRP Panel zastáva názor, že tieto dávky by mali byť použité ako prahové hodnoty len s náležitou opatrnosťou. Tento názor vzal stály výbor do úvahy a dospel k záveru, že použitie daminozidu je prijateľné za osobitných podmienok.

               (7)

               Prieskum v prípade metyl-tiofanátu viedol k niekoľkým otvoreným otázkam, ktoré prejednal Vedecký výbor pre rastliny. Tento vedecký výbor bol požiadaný o pripomienky k vhodnosti stanovenia prijateľného denného príjmu (ADI) a prijateľného limitu expozície na užívateľa (AOEL), so zreteľom najmä na výsledky štúdií mutagenity, karcinogenity a reprodukcie benomylu, karbendazímu a tiofanát-metylu. Výbor (5) uviedol, že karbendazím je biologicky aktívnou látkou v týchto troch látkach. Najmä benomyl, ale aj metyl-tiofanát sú metabolizované na karbendazím a všetky tri látky produkujú v bunkách cicavcov vystavených in vivo početné chromozómové aberácie (aneuploidie). Neexistujú žiadne dôkazy o tom, že niektoré z týchto látok vyvolávajú inú formu poškodenia genetického materiálu. Karcinogenita nehrozí. Známe účinky týchto fungicídov na reprodukciu sa dajú vysvetliť interakciou s mikrotubulami deliaceho vretienka. Mechanizmus vzniku aneuploidií je dobre chápaný a pozostáva z inhibície polymerizácie tubulínu, proteínu potrebného na oddeľovanie chromozómov počas bunkového delenia: nenastáva žiadna interakcia s DNA. Keďže v množiacich sa bunkách sú prítomné mnohonásobné kópie tubulínových molekúl, bude za prítomnosti nízkej koncentrácie fungicídov ovplyvnený obmedzený počet tubulínových molekúl, a preto sa neprejavia žiadne nepriaznivé toxikologické účinky. V dôsledku toho sa dá jasne zistiť úroveň, keď nedochádza k nepriaznivým účinkom a je možné stanoviť ADI aj AOEL.

               (8)

               V rôznych skúškach sa ukázalo, že prípravky na ochranu rastlín obsahujúce chlórtalonil, chlórtolurón, cypermetrín, daminozid a metyl-tiofanát môžu vo všeobecnosti spĺňať požiadavky ustanovené v článku 5 ods. 1 písm. a) a b) smernice 91/414/EHS, najmä so zreteľom na použitia, ktoré boli preskúmané a podrobne rozpísané v posudkovej správe Komisie. Je preto vhodné zaradiť túto účinnú látku do prílohy I s cieľom zabezpečiť, že vo všetkých členských štátoch sa povolenia pre prípravky na ochranu rastlín s obsahom týchto účinných látok môžu vydávať v súlade s ustanoveniami tejto smernice.

               (9)

               Pred zaradením účinnej látky do prílohy I by mala uplynúť primeraná časová lehota, s cieľom umožniť členským štátom a zúčastneným stranám pripraviť sa na splnenie nových požiadaviek, ktoré vyplynú z tohto zaradenia.

               (10)

               Bez toho, aby boli dotknuté povinnosti určené smernicou 91/414/EHS ako následok zaradenia účinnej látky do prílohy I, po zaradení by sa členským štátom mala udeliť lehota šesť mesiacov na prieskum existujúcich povolení prípravkov na ochranu rastlín obsahujúcich chlórtalonil, chlórtolurón, cypermetrín, daminozid alebo metyl-tiofanát, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a podmienok stanovených v prílohe I. Členské štáty v prípade potreby zmenia, nahradia alebo odoberú existujúce povolenia v súlade s ustanoveniami smernice 91/414/EHS. Odchylne od vyššie uvedeného termínu by malo byť poskytnuté dlhšie obdobie na podanie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (11)

               Skúsenosti získané z predchádzajúcich zaradení účinných látok hodnotených v rámci nariadenia (EHS) č. 3600/92 do prílohy I k smernici 91/414/EHS ukázali, že pri výklade povinností držiteľov existujúcich oprávnení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá potrebné objasniť povinnosti členských štátov, najmä povinnosť overiť, že držiteľ povolenia preukáže prístup k dokumentácii spĺňajúcej požiadavky prílohy II k danej smernici. Toto objasnenie však neustanovuje žiadne nové povinnosti pre členské štáty alebo držiteľov oprávnení v porovnaní so smernicami, ktoré boli doteraz prijaté a ktoré menia a dopĺňajú prílohu I.

               (12)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (13)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 31. augusta 2006 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Tieto ustanovenia sa uplatňujú od 1. septembra 2006.
   Členské štáty uvedú odkaz na túto smernicu priamo v prijatých opatreniach alebo pri ich úradnom uverejnení. Podrobnosti o odkaze upravia členské štáty.
   Článok 3
   1.   V prípade potreby členské štáty zmenia a doplnia alebo odoberú povolenia v súlade so smernicou 91/414/EHS pre výrobky na ochranu rastlín obsahujúce účinné látky chlórtalonil, chlórtolurón, cypermetrín, daminozid a metyl-tiofanát do 31. augusta 2006.
   Do tohto dátumu overia najmä to, že podmienky prílohy I k tejto smernici týkajúce sa chlórtalonilu, chlórtolurónu, cypermetrínu, daminozidu a metyl-tiofanátu boli splnené, s výnimkou tých, ktoré sú stanovené v časti B údajov týkajúcich sa týchto účinných látok, a že držiteľ povolenia mal alebo má prístup k dokumentácii spĺňajúcej požiadavky prílohy II k tejto smernici v súlade s podmienkami článku 13 tejto smernice.
   2.   Odchylne od odseku 1 členské štáty najneskôr do 28. februára 2006 znovu zhodnotia každý povolený prípravok na ochranu rastlín obsahujúci chlórtalonil, chlórtolurón, cypermetrín, daminozid alebo metyl-tiofanát ako jedinú účinnú látku alebo jednu z niekoľkých účinných látok, ktoré boli všetky uvedené v prílohe I k smernici 91/414/EHS v súlade s jednotnými zásadami ustanovenými v prílohe VI k smernici 91/414/EHS na základe spisu spĺňajúceho požiadavky prílohy III k tejto smernici a vzhľadom na časť B údajov prílohy I k tejto smernici týkajúcich sa chlórtalonilu, chlórtolurónu, cypermetrínu, daminozidu a metyl-tiofanátu. Na základe tohto zhodnotenia určia, či prípravok spĺňa podmienky ustanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty:

               a)

               v prípade, že prípravok obsahuje chlórtalonil, chlórtolurón, cypermetrín, daminozid alebo metyl-tiofanát ako jedinú účinnú látku, v prípade potreby zmenia a doplnia alebo odoberú povolenie najneskôr do 28. februára 2010 alebo

               b)

               v prípade, že prípravok obsahuje chlórtalonil, chlórtolurón, cypermetrín, daminozid alebo metyl-tiofanát ako jednu z niekoľkých účinných látok, v prípade potreby zmenia a doplnia alebo odoberú povolenie najneskôr do 28. februára 2010 alebo do neskoršieho dátumu stanoveného pre takúto zmenu a doplnenie alebo odobratie v príslušnej smernici alebo smerniciach, ktorými bola príslušná látka alebo látky doplnené do prílohy I k smernici 91/414/EHS.

         Článok 4
   Táto smernica nadobúda účinnosť 1. marca 2006.
   Článok 5
   Táto smernica je určená členským štátom.

      V Bruseli 16. septembra 2005

            Za Komisiu

         Markos KYPRIANOU

            člen Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená nariadením Európskeho parlamentu a Rady (ES) č. 396/2005 (Ú. v. EÚ L 70, 16.3.2005, str. 1).

      (2)  Ú. v. ES L 366, 15.12.1992, s. 10. Nariadenie naposledy zmenené a doplnené nariadením (ES) č. 2266/2000 (Ú. v. ES L 259, 13.10.2000, s. 27).

      (3)  Ú.v. ES L 107, 28.4.1994, s. 8. Nariadenie naposledy zmenené a doplnené nariadením (ES) č. 2230/95 (Ú. v. ES L 225, 22.9.1995, s. 1).

      (4)  Stanovisko Vedeckého panelu pre zdravie rastlín, výrobkov na ochranu rastlín a ich rezíduá k žiadosti Komisie, týkajúcej sa hodnotenia daminozidu v zmysle smernice Rady 91/414/EHS [The EFSA Journal (2004), 61, 1-27], prijaté 11. mája 2004.

      (5)  Stanovisko Vedeckého výboru pre rastliny (SCP/BENOMY/002 v konečnom znení, SCP/CARBEN/002 v konečnom znení, SCP/THIOPHAN/002 v konečnom znení) z 23. marca 2001 týkajúce sa hodnotenia benomylu, carbendazimu a metyl-tiofanátu v rámci smernice Rady 91/414/EHS o uvádzaní prípravkov na ochranu rastlín na trh (stanovisko prijal Vedecký výbor pre rastliny 7. marca 2001).

      PRÍLOHA
      Tieto údaje sa dopĺňajú na koniec tabuľky v prílohe I k smernici 91/414/EHS.

                     Č.

                     Bežný názov Identifikačné čísla

                     IUPAC názov

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „102

                     chlórtalonil
                     č. CAS 1897-45-6
                     č. CIPAC 288

                     tetrachlórizoftalonitril

                     985 g/kg

                                 —

                                 hexachlórbenzén: nie vyššia ako 0,01 g/kg

                                 —

                                 dekachlórbifenyl: nie vyššia ako 0,03 g/kg

                     1.3.2006

                     28.2.2016

                     ČASŤ A
                     Povolené môžu byť len použitia ako fungicíd.
                     ČASŤ B
                     Na implementáciu jednotných zásad prílohy VI sa zohľadňujú závery posudkovej správy pre chlórtalonil a najmä jej dodatky I a II v konečnom znení Stáleho výboru pre potravinový reťazec a zdravie zvierat z 15. februára 2005.
                     Pri tomto celkovom hodnotení musia členské štáty venovať osobitnú pozornosť ochrane:

                                 —

                                 vodných organizmov,

                                 —

                                 podzemných vôd, najmä s ohľadom na účinné látky a ich metabolity R417888 a R611965 (SDS46851), ak sa táto účinná látka používa v regiónoch s citlivými pôdnymi a/alebo klimatickými podmienkami.

                           Tam, kde je to vhodné, by mali podmienky použitia zahŕňať opatrenia na zníženie rizika.

                     103

                     chlórtolurón (stereochemicky neurčený)
                     č. CAS 15545-48-9
                     č. CIPAC 217

                     3-(3-chlór-p-tolyl)-1,1-dimetylmočovina

                     975 g/kg

                     1.3.2006

                     28.2.2016

                     ČASŤ A
                     Povolené môžu byť len použitia ako herbicíd.
                     ČASŤ B
                     Na implementáciu jednotných zásad prílohy VI sa zohľadňujú závery posudkovej správy pre chlórtolurón a najmä jej dodatky I a II v konečnom znení Stáleho výboru pre potravinový reťazec a zdravie zvierat z 15. februára 2005. Pri tomto celkovom hodnotení musia členské štáty venovať osobitnú pozornosť ochrane podzemných vôd, keď sa táto aktívna látka používa v regiónoch s citlivými pôdnymi a/alebo klimatickými podmienkami. Tam, kde je to vhodné, by mali podmienky povolenia zahŕňať opatrenia na zníženie rizika.

                     104

                     cypermetrín
                     č. CAS 52315-07-8
                     č. CIPAC 332

                     (3-fenoxyfenil)(kyano)metyl-3-(2,2-dichlórvinyl)-2,2-dimetylcyklopropánkarboxylát
                     (4 páry izomérov: cis-1, cis-2, trans-3, trans-4)

                     900 g/kg

                     1.3.2006

                     28.2.2016

                     ČASŤ A
                     Povolené môžu byť len použitia ako insekticíd.
                     ČASŤ B
                     Na implementáciu jednotných zásad prílohy VI sa zohľadňujú závery posudkovej správy pre cypermetrín a najmä jej dodatky I a II v konečnom znení Stáleho výboru pre potravinový reťazec a zdravie zvierat z 15. februára 2005. Pri tomto celkovom hodnotení:

                                 —

                                 musia členské štáty venovať mimoriadnu pozornosť ochrane vodných organizmov, včiel a necieľových článkonožcov. Ak je to vhodné, podmienky povolenia by mali zahŕňať opatrenia na zníženie rizika,

                                 —

                                 musia členské štáty venovať mimoriadnu pozornosť bezpečnosti užívateľov. Tam, kde je to vhodné, by mali podmienky povolenia zahŕňať ochranné opatrenia.

                     105

                     daminozid
                     č. CAS 1596-84-5
                     č. CIPAC 330

                     kyselina N-dimetylaminosukcinamová

                     990 g/kg
                     Nečistoty:

                                 —

                                 N-nitrózodimetylamín: nie vyššia ako 2,0 mg/kg

                                 —

                                 1,1-dimetylhydrazid: nie vyššia ako 30 mg/kg

                     1.3.2006

                     28.2.2016

                     ČASŤ A
                     Povolené môžu byť len použitia ako rastový regulátor nepotravinárskych plodín.
                     ČASŤ B
                     Na implementáciu jednotných zásad prílohy VI sa zohľadňujú závery posudkovej správy pre daminozid a najmä jej dodatky I a II v konečnom znení Stáleho výboru pre potravinový reťazec a zdravie zvierat z 15. februára 2005. Pri tomto celkovom hodnotení musia členské štáty venovať po opätovnom zápise údajov osobitnú pozornosť bezpečnosti užívateľov a pracovníkov. Tam, kde je to vhodn, by mali podmienky povolenia zahŕňať ochranné opatrenia.

                     106

                     metyl-tiofanát (stereochemicky neurčený)
                     č. CAS 23564-05-8
                     č. CIPAC 262

                     dimetyl 4,4’-(o-fenylén)bis(3-tioalofanát)

                     950 g/kg

                     1.3.2006

                     28.2.2016

                     ČASŤ A
                     Povolené môžu byť len použitia ako fungicíd.
                     ČASŤ B
                     Na implementáciu jednotných zásad prílohy VI sa zohľadňujú závery posudkovej správy pre metyl-tiofanát a najmä jej dodatky I a II v konečnom znení Stáleho výboru pre potravinový reťazec a zdravie zvierat z 15. februára 2005. Pri tomto celkovom hodnotení musia členské štáty venovať osobitnú pozornosť ochrane vodných organizmov, dážďoviek a iných pôdnych makroorganizmov. Tam, kde je to vhodné, by mali podmienky povolenia zahŕňať opatrenia na zníženie rizika.“

         (1)  Ďalšie podrobnosti o totožnosti a špecifikácii účinnej látky sú uvedené v posudkovej správe


title: Smernica Komisie 2001/21/ES z 5. marca 2001, ktorou sa mení a dopĺňa príloha I k smernici Rady 91/414/EHS o umiestnení na trh prípravkov na ochranu rastlín s cieľom zahrnutia látok amitrole, diquat, pyridate a thiabendazole ako účinných látok

text:
Dôležité právne oznámenie

|

32001L0021

Úradný vestník L 069 , 10/03/2001 S. 0017 - 0021

		Smernica Komisie 2001/21/ESz 5. marca 2001,ktorou sa mení a dopĺňa príloha I k smernici Rady 91/414/EHS o umiestnení na trh prípravkov na ochranu rastlín s cieľom zahrnutia látok amitrole, diquat, pyridate a thiabendazole ako účinných látokKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/414/EHS z 15. júla 1991 o umiestnení prípravkov na ochranu rastlín na trh [1], naposledy zmenenou a doplnenou smernicou Komisie 2000/80/ES [2], najmä na jej článok 6 (1),keďže:(1) Nariadenie Komisie (EHS) č. 3600/92 z 11. decembra 1992, ktorým sa stanovujú podrobné pravidlá realizácie prvého stupňa pracovného programu uvedeného v článku 8 (2) smernice 91/414/EHS o umiestnení na trh prípravkov na ochranu rastlín [3], naposledy zmenenej a doplnenej nariadením (ES) č. 2266/2000 [4], stanovilo podrobné pravidlá realizácie prvého stupňa pracovného programu uvedeného v článku 8 (2) smernice 91/414/EHS (ďalej len "smernica"). V zmysle tohto nariadenia, nariadenie Komisie (ES) č. 933/94 z 27. apríla 1994, ktorým sa stanovujú účinné látky prípravkov na ochranu rastlín a určuje spravodajský členský štát na zavedenie nariadenia (EHS) č. 3600/92 [5], naposledy zmeneného a doplneného nariadením (ES) č. 2230/95 [6], stanovilo na posúdenie zoznam účinných látok prípravkov na ochranu rastlín s ohľadom na ich možné zaradenie do prílohy I k smernici.(2) V súlade s článkom 5 (1) smernice účinná látka by sa mala zahrnúť do prílohy I na obdobie nie dlhšie ako 10 rokov, ak možno predpokladať, že ani použitie, ani rezíduá pochádzajúce z prípravkov na ochranu rastlín obsahujúcich účinnú látku nebudú mať žiadne škodlivé účinky na ľudské zdravie alebo zdravie zvierat alebo na podzemné vody alebo neprijateľný vplyv na životné prostredie.(3) V prípade látok amitrole, diquat, pyridate a thiabendazole sa účinky na ľudské zdravie a na životné prostredie pre škálu použití navrhnutých príslušnými ohlasovateľmi zhodnotili v súlade s ustanoveniami nariadenia (EHS) č. 3600/92. Podľa nariadenia (ES) č. 933/94, Francúzsko bolo určené ako spravodajský štát pre amitrole,Spojené kráľovstvo pre diquat, a Španielsko pre thiabendazole. Rakúsko bolo podľa nariadenia (ES) č. 491/95 [7], ktorým sa mení a dopĺňa nariadenie (EHS) č. 3600/92 a nariadenie (ES) č. 933/94 určené ako spravodajský štát pre pyridate, najmä s ohľadom na zapojenie určených verejných orgánov a výrobcov v Rakúsku, Fínsku a Švédsku do realizácie prvého stupňa pracovného programu uvedeného v článku 8, odseku 2 smernice. Spravodajské členské štáty Komisií predložili príslušné hodnotiace správy a odporúčania dňa 30. apríla 1996 (amitrole), 2. apríla 1996 (diquat), 18. novembra 1996 (pyridate) a 30. apríla 1996 (thiabendazole) v súlade s článkom 7 (1) c), nariadenia (EHS) č. 3600/92.(4) Členské štáty a Komisia v rámci Stáleho výboru pre zdravie rastlín tieto hodnotiace správy preskúmali. Revízie skončili dňa 12. decembra 2000 vo forme príslušných revíznych správ Komisie pre amitrole, diquat, pyridate a thiabendazole. Keď bude treba revízne správy s cieľom zohľadnenia technického a vedeckého vývoja obnoviť, podmienky na zahrnutie predmetných látok do prílohy I k smernici sa v súlade so smernicou tiež zmenia a doplnia.(5) Zložka a informácie z revízie látky amitrole sa predložili na konzultáciu Vedeckému výboru pre rastliny. Vo svojom posudku zo 6. júna 2000 [8] Komisia potvrdila vybrané prijateľné hladiny vystavenia užívateľov a ponúknuté Rady na interpretáciu dlhodobých výskumov na hlodavcoch. Odporúčania sa zohľadnili v tejto smernici a v príslušnej revíznej správe.(6) Zložka a informácie z revízie látky diquat sa taktiež predložili na konzultáciu Vedeckému výboru pre rastliny. Vo svojom posudku z 5. apríla 2000 [9] Komisia ponúkla Rady na interpretáciu dostupných výskumov reprodukcie vtákov, možných dlhodobých účinkov rezíduí viazaných v pôdnych časticiach, možný environmentálny vplyv na kontrolu vodných rastlín a určitých aspektov vystavenia používateľov a konzumentov. Výbor ponúkol svoju interpretáciu dostupných výskumov reprodukcie vtáctva.V závere uviedol, že neexistujú žiadne náznaky, že rezíduá v pôde spôsobia neprijateľné účinky. Komisia ďalej poznamenala, že použitie látky diquat na kontrolu vodných rastlín môže vystaviť vodné organizmy, pre ktoré látka nie je určená, vysokému ohrozeniu a že dostupné množstvo údajov je nedostatočné nato, aby preukázalo, že možno uplatniť účinné opatrenia na zmiernenie rizika. Vzhľadom na vystavenie užívateľov, Komisia odporučila, že by sa mali zohľadniť opatrenia na obmedzenie vystavenia neodborných používateľov. Komisia nakoniec poznamenala, že dostupné množstvo informácií je nedostatočné na úplne zhodnotenie vystavenie konzumentov cez potraviny, ktoré sa vzťahuje na použitie látky ako desikant pri jemnozrnných obilninách. Tieto stanoviská sa zohľadnili v tejto smernici a v príslušnej revíznej správe.(7) Tiež v prípade látky pyridate, zložka a informácie z revízie sa predložili na konzultáciu Vedeckému výboru pre rastliny. Vo svojom posudku zo 6. júna 2000 [10] Komisia potvrdila platnosť prijateľnej hladiny vystavenia používateľov vybranej v rámci Stáleho výboru pre zdravie rastlín.(8) Tiež v prípade látky thiabendazole, zložka a informácie z revízie sa predložili na konzultáciu Vedeckému výboru pre rastliny. Vo svojom posudku z 22. septembra 2000 [11] Komisia potvrdila, že plánované použitia látky thiabendazole na ovocie a zemiaky po zbere úrody nevystaví vodné organizmy neprijateľnému riziku, ak sa uplatnia primerané opatrenia na zmiernenie rizika. Toto odporúčanie sa zohľadnilo v tejto smernici a v príslušnej revíznej správe.(9) Z rôznych vykonaných testov vyplynulo, že prípravky na ochranu rastlín obsahujúce dané účinné látky pravdepodobne vo všeobecnosti splnia požiadavky, ktoré ustanovuje článok 5 (1) a) a b) smernice, najmä vzhľadom na použitia, ktoré revízna správa Komisie preskúmala a do detailov opísala. Preto je vhodné, aby sa dané účinné látky začlenili do prílohy I s cieľom zabezpečenia možnosti udelenia povolení na prípravky na ochranu rastlín obsahujúce dané účinné látky vo všetkých členských štátoch a v súlade s ustanoveniami predmetnej smernice.(10) článok 5 (5) smernice ustanovuje, že zahrnutie účinnej látky do prílohy I možno preveriť kedykoľvek, ak sa objavia náznaky, že kritéria na zahrnutie prestali byť uspokojivo splnené. Komisia preto znovu zhodnotí zaradenie látky amitrole do prílohy I, ak požadované dodatočné informácie, ako ich uvádza bod 7 revíznej správy, neboli predložené.(11) Smernica stanovuje, že po zaradení účinnej látky do prílohy I členské štáty musia do predpísaného obdobia podľa potreby udeliť, zmeniť alebo zrušiť povolenia na prípravky na ochranu rastlín obsahujúce účinnú látku. Prípravky na ochranu rastlín by sa nemali povoliť najmä, pokiaľ sa na základe zložky uspokojivo spĺňajúcej predpísané požiadavky na údaje nezohľadnia podmienky spojené so zaradením účinnej látky do prílohy I a jednotné zásady ustanovené v smernici.(12) Pred zaradením účinnej látky do prílohy I sa poskytne primerané obdobie nato, aby sa členské štáty a zainteresovaní účastníci mohli pripraviť na splnenie nových požiadaviek, ktoré im vyplynú zo zaradenia. Po zaradení je okrem toho potrebné členským štátom poskytnúť primerané obdobie na zavedenie ustanovení smernice o prípravkoch na ochranu rastlín obsahujúcich amitrole, diquat, pyridate alebo thiabendazole. Členské štáty musia najmä v tomto období skontrolovať existujúce povolenia a kde je to potrebné, udeliť nové povolenia v súlade s ustanoveniami smernice. Dlhšie obdobie by sa malo poskytnúť na predloženie a posúdenie úplných zložiek pre každý prípravok na ochranu rastlín v súlade s jednotnými zásadami ustanovených smernicou. Vzhľadom na prípravky na ochranu rastlín obsahujúcich niekoľko účinných látok, úplné vyhodnotenie na základe jednotných princípov možno vykonať iba vtedy, keď všetky predmetné účinné látky sú už zahrnuté v prílohe I k smernici.(13) Je vhodné zabezpečiť, aby konečné revízne správy (okrem tajných informácií) boli pre všetky členské štáty dostupné, alebo aby členské štáty tieto správy sprístupnili s cieľom konzultácie každému zainteresovanému účastníkovi.(14) Revízne správy sú potrebné nato, aby členské štáty dôsledne zaviedli niekoľko oddielov jednotných zásad ustanovených v smernici, kde tieto zásady uvádzajú vyhodnotenie údajov predložených na účely zahrnutia účinných látok do prílohy I k smernici.(15) Opatrenia stanovené v tejto smernici sú v súlade so stanoviskom Stáleho výboru pre zdravie rastlín dodaného dňa 12. decembra 2000,PRIJALA TÚTO SMERNICU:Článok 1Príloha I k smernici 91/414/EHS sa mení a dopĺňa, ako to uvádza príloha k tejto smernici.Článok 21. Členské štáty uvedú do účinnosti zákony, iné právne predpisy alebo správne opatrenia potrebné na zabezpečenie súladu s touto smernicou najneskôr do 1. júla 2002. Bezodkladne o tom informujú Komisiu.Členské štáty v súlade so smernicou 91/414/EHS do tohto dátumu a tam, kde je to potrebné, zmenia a doplnia alebo zrušia existujúce povolenia na prípravky na ochranu rastlín obsahujúce amitrole, diquat, pyridate alebo thiabendazole ako účinné látky.Keď členské štáty prijmú tieto opatrenia, tieto sa budú obsahovať odkaz na túto smernicu alebo ich bude takýto odkaz sprevádzať pri príležitosti ich úradného uverejnenia. Spôsob vykonania tohto odkazu určia členské štáty.2. Vzhľadom na vyhodnotenie a prijatie rozhodnutí v zmysle jednotných zásad ustanovených prílohou VI k smernici 91/414/EHS a na základe zložky spĺňajúcej požiadavky prílohy III k smernici 91/414/EHS sa konečný termín na zmenenie a doplnenie alebo zrušenie povolení na prípravky na ochranu rastlín obsahujúcich amitrole, diquat, pyridate alebo thiabendazole ako jediné účinné látky stanovuje na 1. januára 2006.3. Aby bolo možné do prílohy I doplniť posledné z týchto látok, v prípade prípravkov na ochranu rastlín obsahujúcich amitrole, diquat, pyridate alebo thiabendazole spolu s ďalšou účinnou látkou z prílohy I k smernici 91/414/EHS sa obdobie na zmenenie a doplnenie alebo zrušenie povolení skončí štyri roky potom, ako smernica, ktorou sa mení a dopĺňa príloha I, nadobudne účinnosť.4. Členské štáty sprístupnia revízne správy pre amitrole, diquat, pyridate a thiabendazole (okrem tajných informácií v zmysle článku 14 smernice 91/414/EHS) na konzultáciu každému zainteresovanému účastníkovi alebo im ju sprístupnia na osobitnú požiadavku.5. Členské štáty informujú Komisiu, ak požadované dodatočné informácie uvedené v bode 7 revíznej správy pre amitrole nie sú predložené do 1. januára 2002. V takomto prípade Komisia prehodnotí zaradenie látky amitrole do prílohy I k smernici 91/414/EHS.Článok 3Táto smernica nadobúda účinnosť 1. januára 2002.Článok 4Táto smernica je adresovaná členským štátom.V Bruseli 5. marca 2001Za KomisiuDavid Byrnečlen Komisie[1] Ú. v. ES L 230, 19.8.1991, s. 1.[2] Ú. v. ES L 309, 9.12.2000, s. 14.[3] Ú. v. ES L 366, 15.12.1992, s. 10.[4] Ú. v. ES L 259, 13.10.2000, s. 27.[5] Ú. v. ES L 107, 28.4.1994, s. 8.[6] Ú. v. ES L 225, 22.9.1995, s. 1.[7] Ú. v. ES L 49, 4.3.1995, s. 50.[8] Vedecký výbor pre rastliny SCP/AMITR/002 final.[9] Vedecký výbor pre rastliny SCP/DIQUAT/002 final.[10] Vedecký výbor pre rastliny SCP/PYRID/002 final.[11] Vedecký výbor pre rastliny SCP/THIABEN/002 final.--------------------------------------------------PRÍLOHANasledujúce zápisy (očíslované 14 a 17) sa pridávajú na koniec tabuľky v prílohe I k smernici 91/414/EHS:č. | Všeobecný názov, identifikačné číslo | IUPAC názov | Čistota | Účinnosť | Koniec účinnosti | Osobitné ustanovenia |14 | Amitrole CAS č. 61-82-5 CIPAC č. 90 | H-[l,2,4]-triazole- 3-yiamine | 900 g/kg | 1. 1. 2002 | 31. 12. 2011 | Povolia sa iba použitia látky ako herbicíd Na zavedenie jednotných zásad prílohy VI sa zohľadnia závery z revíznej správy pre amitrole a najmä dodatky I a II tejto správy, ako ju dňa 12. decembra 2000 ukončil Stály výbor pre zdravie rastlín. Pri celkovom ohodnotení členské štáty: musia venovať zvláštnu pozornosť ochrane používateľovmusia venovať zvláštnu pozornosť ochrane podzemných vôd v citlivých oblastiach, najmä vzhľadom na použitia iné ako na obiliemusia venovať zvláštnu pozornosť ochrane užitočných článkonožcovmusia venovať zvláštnu pozornosť ochrane vtákov a divých cicavcov. Použitie látky amitrole počas obdobia množenia možno povoliť iba vtedy, keď vhodné ohodnotenie rizika preukázalo, že žiadny neprijateľný vplyv nenastane a keď podmienky povolenia zahrnú, kde je to vhodné, opatrenia na zmiernenie rizika |15 | Diquat CAS No 2764-72-9 (ion), 85-00-7 (dibromide) CIPAC č. 55 | 9,1 0-Dihydro-8a,l Oa-diazonia-phenanthrene ion (dibromide) | 950 g/kg | 1. 1. 2002 | 31. 12. 2011 | Na základe aktuálne dostupných informácií možno povoliť iba použitia látky ako pôdneho herbicídu a desikantu. Použitia na kontrolu vodných rastlín sa nepovolia Na zavedenie jednotných zásad prílohy VI sa zohľadnia závery z revíznej správy pre diquat a najmä dodatky I a II tejto správy, ako ju dňa 12. decembra 2000 ukončil Stály výbor pre zdravie rastlín. Pri celkovom ohodnotení členské štáty: musia venovať zvláštnu pozornosť možnému vplyvu na vodné organizmy a musia zabezpečiť, aby podmienky povolenia zahŕňali, kde je to vhodné, opatrenia na zmiernenie rizikamusia venovať zvláštnu pozornosť bezpečnosti používateľa súvisiacu s neodborným používaním a musia zabezpečiť, aby podmienky povolenia zahŕňali, kde je to vhodné, opatrenia na zmiernenie rizika |16 | Pyridate CAS č. 55512-33.9 CIPAC č. 447 | 6-Chloro-3-phenylpyridazin-4-yl S-octyl thiocarbonate | 900 g/kg | 1. 1. 2002 | 31. 12. 2011 | Povolia sa iba použitia látky ako herbicídu Na zavedenie jednotných zásad prílohy VI sa zohľadnia závery z revíznej správy pre pyridate a najmä dodatky I a II tejto správy, ako ju dňa 12. decembra 2000 ukončil Stály výbor pre zdravie rastlín. Pri celkovom ohodnotení členské štáty: musia venovať zvláštnu pozornosť ochrane podzemných vôdmusia venovať zvláštnu pozornosť možnému vplyvu na vodné organizmy a musia zabezpečiť, aby podmienky povolenia zahŕňali, kde je to vhodné, opatrenia na zmiernenie rizika |17 | Thiabendazole CAS č. 148-79-8 CIPAC č. 323 | 2-Thiazol-4-yl-lH-benzimkiazole | 985 g/kg | 1. 1. 2002 | 31. 12. 2011 | Povolia sa iba použitia látky ako fungicídu. Nepovolí sa aplikácia spreju na listy Na zavedenie jednotných zásad prílohy VI sa zohľadnia závery z revíznej správy pre thiabendazole a najmä dodatky I a II tejto správy, ako ju dňa 12. decembra 2000 ukončil Stály výbor pre zdravie rastlín. Pri celkovom ohodnotení členské štáty: musia venovať zvláštnu pozornosť ochrane vodných organizmov a organizmov žijúcich v usadeninách a musia zabezpečiť, aby podmienky povolenia zahŕňali, kde je to vhodné, opatrenia na zmiernenie rizikaVhodné opatrenia na zmiernenie rizika (napr. čistenie rozsievkovou zeminou alebo aktívnym uhlíkom) sa zavedú na ochranu povrchových vôd proti neprijateľným hladinám znečistenia odpadovou vodou |--------------------------------------------------


title: Smernice Rady 2006/109/ES z 20. novembra 2006 , ktorou sa z dôvodu pristúpenia Bulharska a Rumunska upravuje smernica Rady 94/45/ES o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi

text:
               20.12.2006

               SK

               Úradný vestník Európskej únie

               L 363/416

      SMERNICE RADY 2006/109/ES
   z 20. novembra 2006,
   ktorou sa z dôvodu pristúpenia Bulharska a Rumunska upravuje smernica Rady 94/45/ES o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Zmluvu o pristúpení Bulharska a Rumunska (1), a najmä na jej článok 4 ods. 3,
   so zreteľom na Akt o pristúpení Bulharska a Rumunska, a najmä na jeho článok 56,
   so zreteľom na návrh Komisie,
   keďže:

               (1)

               V článku 56 Aktu o pristúpení sa ustanovuje, že ak akty inštitúcií ostávajú v platnosti po 1. januári 2007 ďalej, vyžadujú úpravy z dôvodu pristúpenia, pričom nevyhnutné úpravy neboli uvedené v Akte o pristúpení alebo v jeho prílohách, tieto nevyhnutné akty má prijať Rada, okrem prípadov, v ktorých pôvodný akt prijala Komisia.

               (2)

               V záverečnom akte konferencie, na ktorej bola navrhnutá Zmluva o pristúpení, sa uvádza, že Vysoké zmluvné strany dospeli k politickej dohode o súbore úprav aktov prijatých inštitúciami, ktoré je potrebné vykonať z dôvodu pristúpenia, a vyzývajú Radu a Komisiu, aby pred pristúpením prijali tieto úpravy, ktoré by sa v prípade potreby doplnili a aktualizovali s cieľom zohľadniť vývoj práva Únie.

               (3)

               Smernica Rady 94/45/ES z 22. septembra 1994 o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi (2) by sa preto mala zodpovedajúcim spôsobom zmeniť a doplniť,

         PRIJALA TÚTO SMERNICU:
   Článok 1
   Smernica 94/45/ES sa mení a dopĺňa, ako je uvedené v prílohe.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do dátumu pristúpenia Bulharska a Rumunska k Európskej únii. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť za podmienky a v deň nadobudnutia platnosti Zmluvy o pristúpení Bulharska a Rumunska.
   Článok 4
   Táto smernica je určená členským štátom.

      V Bruseli 20. novembra 2006

            Za Radu

            predseda

         J. KORKEAOJA

      (1)  Ú. v. EÚ L 157, 21.6.2005, s. 11.

      (2)  Ú. v. ES L 254, 30.9.1994, s. 64.

      PRÍLOHA
      SOCIÁLNA POLITIKA A ZAMESTNANOSŤ
      31994 L 0045: smernica Rady 94/45/ES z 22. septembra 1994 o zriaďovaní Európskej zamestnaneckej rady alebo postupu v podnikoch s významom na úrovni Spoločenstva a v skupinách podnikov s významom na úrovni Spoločenstva na účely informovania zamestnancov a prerokovania s nimi (Ú. v. ES L 254, 30.9.1994, s. 64) zmenená a doplnená predpisom:

                  —

                  31997 L 0074: smernica Rady 97/74/ES z 15.12.1997 (Ú. v. ES L 10, 16.1.1998, s. 22).

            Bez toho, aby bolo dotknuté budúce preskúmanie pred dátumom pristúpenia, sa článok 5 ods. 2 písm. b) nahrádza takto:

                     „b)

                     Osobitný vyjednávací orgán má minimálne troch členov a maximálny počet členov sa rovná počtu členských štátov.“


title: Smernica Rady z 28. januára 1991, ktorou sa mení a dopĺňa smernica 72/462/EHS o problémoch zdravotných a veterinárnych kontrol pri dovoze hovädzieho dobytka a ošípaných, čerstvého mäsa alebo mäsových výrobkov z tretích krajín s cieľom zaradenia oviec a kôz

text:
Dôležité právne oznámenie

|

31991L0069

Úradný vestník L 046 , 19/02/1991 S. 0037 - 0039 Fínske špeciálne vydanie: Kapitola 3 Zväzok 36 S. 0173  Švédske špeciálne vydanie: Kapitola 3 Zväzok 36 S. 0173

		Smernica Radyz 28. januára 1991,ktorou sa mení a dopĺňa smernica 72/462/EHS o problémoch zdravotných a veterinárnych kontrol pri dovoze hovädzieho dobytka a ošípaných, čerstvého mäsa alebo mäsových výrobkov z tretích krajín s cieľom zaradenia oviec a kôz(91/69/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 43,so zreteľom na návrh Komisie [1],so zreteľom na stanovisko Európskeho parlamentu [2]so zreteľom na stanovisko Hospodárskeho a sociálneho výboru [3]keďže smernica 91/68/EHS [4] stanovuje podmienky veterinárnych kontrol, ktorými sa riadi obchod s ovcami a kozami vnútri spoločenstva; keďže s cieľom umožniť harmonický vývoj trhu je potrebné, vzhľadom na dovoz z tretích krajín, stanoviť spoločné pravidlá;keďže smernica 72/462/EHS [5], naposledy zmenená a doplnená smernicou 90/425/EHS [6], stanovuje požiadavky zdravotnej a veterinárnej kontroly na dovoz hovädzieho dobytka a ošípaných, čerstvého mäsa alebo mäsových výrobkov z tretích krajín;keďže ovce a kozy patria spolu s hovädzím dobytkom do čeľade bovidae a sú náchylné na tie isté choroby; keďže týmto je dobytok spoločenstva vystavený rovnakým rizikám vzhľadom na dovoz z tretích krajín; keďže by preto bolo všeobecne potrebné odvolať sa na pravidlá stanovené v smernici 72/462/EHS, podliehajúce akýmkoľvek zmenám, ktoré možno požadovať na základe osobitných vlastností oviec a kôz,PRIJALA TÚTO SMERNICU:Článok 1Smernica 72/462/EHS sa týmto mení a dopĺňa takto:1. Názov sa nahrádza takto:"Smernica Rady z 12. decembra 1972 o problémoch zdravotných a veterinárnych kontrol pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín."2. V článku 1 ods. 1 sa pridá nasledujúca druhá zarážka:"— domáce ovce alebo kozy určené na plemenitbu, chov, výkrm alebo zabitie."3. V článku 2 sa prvý odsek nahrádza nasledujúcim textom:"Na účely tejto smernice sa náležite uplatňujú definície uvedené v článkoch 2 smerníc 64/432/EHS, 64/433/EHS a v smernici Rady 72/461/EHS z 12. decembra 1972 o problémoch zdravotných a veterinárnych kontrol pri dovoze hovädzieho dobytka a ošípaných a čerstvého mäsa z tretích krajín [7], tieto smernice sú zmenené a doplnené smernicou 89/662/EHS [8], smernicou Rady 77/99/EHS z 21. decembra 1976 o zdravotných problémoch ovplyvňujúcich obchod s mäsovými výrobkami vo vnútri spoločenstva [9], naposledy zmenenou a doplnenou smernicou 89/662/EHS a smernicou 91/68/EHS [10]."4. V treťom odseku článku 2 sa písmeno c) nahrádza nasledujúcim:"c) "tretia krajina". je krajina, v ktorej sa neuplatňujú smernice 64/432/EHS, 64/433/EHS, 77/99/EHS a 91/68/EHS;".5. V treťom odsseku článku 2 sa písmeno e) nahrádza nasledujúcim:"e) "chovom". je úradne kontrolovaný poľnohospodársky, priemyselný alebo obchodný podnik nachádzajúci sa na území tretej krajiny, v ktorom sa pravidelne drží alebo chová hovädzí dobytok alebo ošípané na chov, produkciu alebo zabitie, alebo ovce, alebo kozy určené na plemenitbu, chov, výkrm alebo zabitie;".6. V článku 3 ods. 1 a v prvom pododseku článku 3 ods. 2 sa slová "hovädzí dobytok a ošípané" nahrádzajú slovami "hovädzí dobytok, ovce, kozy a ošípané".7. Názov kapitoly II sa nahrádza takto:"KAPITOLA IIDovoz hovädzieho dobytka, oviec, kôz a ošípaných".8. Prvá zarážka článku 6 písm. a) sa dopĺňa nasledujúcim textom:"Mor malých prežúvavcov, epizootická hemoragická choroba, kiahne oviec, kiahne kôz a horúčka údolia Rift".9. Článok 8 ods. 2 sa nahrádza takto:"2. V súlade s postupom ustanoveným v článku 29 možno rozhodnúť o tom, že povolenia sa majú obmedziť na určité druhy, na hovädzí dobytok alebo ošípané určené na zabitie, chov alebo produkciu, na ovce alebo kozy určené na plemenitbu, chov, výkrm alebo zabitie, alebo na zvieratá určené na osobitné účely, alebo že sa všetky potrebné opatrenia týkajúce sa zdravia zvierat uplatnia po dovoze.V prípade zvierat určených na plemenitbu, chov, produkciu alebo výkrm sa požiadavky uložené v zmysle tohto odseku môžu medzi jednotlivými členskými štátmi líšiť, aby sa zohľadnili osobitné ustanovenia v prospech členských štátov v rámci obchodu vo vnútri spoločenstva."10. Článok 8 ods. 3 sa nahrádza takto:"3. Vzhľadom na určenie podmienok týkajúcich sa zdravia zvierat podľa odseku 1:- sa štandardy stanovené v prílohe A k smernici 64/432/EHS uplatnia ako referenčný základ pre tuberkulózu hovädzieho dobytka, brucelózu hovädzieho dobytka a ošípaných,- štandardy ustanovené v článkoch 4, 5 a 6 alebo v zmysle článku 7 alebo 8 a štandardy obsiahnuté v prílohe A k smernici 91/68/EHS sa uplatňujú ako referenčný základ pre ochorenia, na ktoré sú ovce a kozy náchylné.V súlade s postupom ustanoveným v článku 29 možno z prípadu na prípad rozhodnúť o derogácii tých štandardov, pri ktorých príslušná tretia krajina zabezpečí podobné záruky týkajúce sa zdravia zvierat; v tomto prípade sa v súlade s rovnakým postupom stanovia podmienky týkajúce sa zdravia zvierat, ktoré sú prinajmenšom rovnocenné s tými podmienkami, ktoré uvádzajú spomenuté články alebo príloha na povolenie vstupu takýchto zvierat do stád alebo čried spoločenstva."11. V článku 9 sa slová "hovädzí dobytok a ošípané" nahrádzajú slovami "hovädzí dobytok, ovce, kozy a ošípané".12. V článku 10, v úvodnej časti prvého odseku, sa slová "hovädzí dobytok a ošípané" nahrádzajú slovami "hovädzí dobytok, ovce, kozy a ošípané".13. V prvom odseku článku 10 sa písmeno a) nahrádza nasledujúcim:"a) šesť mesiacov v prípade chovného alebo úžitkového hovädzieho dobytka a ošípaných a v prípade oviec alebo kôz určených na chov, plemenitbu alebo výkrm;".14. Prvý pododsek článku 11 ods. 1 sa nahrádza nasledujúcim textom:"1. Členské štáty nepovolia dovoz hovädzieho dobytka, oviec alebo kôz, alebo ošípaných, pokiaľ nebol predložený certifikát vystavený úradným veterinárnym lekárom vyvážajúcej tretej krajiny."15. Článok 11 ods. 1 písm. d) sa nahrádza takto:"d) osvedčuje, že hovädzí dobytok, ovce, kozy alebo ošípané spĺňajú požiadavky tejto smernice a požiadavky ustanovené v tejto smernici a vyhovujú jej ustanoveniam týkajúcim sa dovozu z tretích krajín;".16. Článok 12 ods. 1 sa nahrádza takto:"1. Členské štáty zabezpečia, aby sa domáci hovädzí dobytok, ovce a kozy a domáce ošípané okamžite pri príchode na územie spoločenstva podrobili kontrole týkajúcej sa zdravia zvierat, ktorú vykoná úradný veterinárny lekár, bez ohľadu na colný postup, podľa ktorého sa tieto zvieratá preclili."17. Úvodná veta článku 12 ods. 2 sa nahrádza nasledujúcou:"2. Členské štáty zabezpečia, aby sa zakázalo premiestňovanie hovädzieho dobytka, oviec, kôz a ošípaných v rámci spoločenstva, ak sa počas kontroly predpísanej v odseku 1 zistí, že:".18. Tretia zarážka článku 12 ods. 2 sa nahrádza takto:"— vyvážajúca tretia krajina nedodržala podmienky ustanovené v tejto smernici a obsiahnuté v prílohách A až D k smernici 64/432/EHS a podmienky ustanovené v článkoch 4, 5 alebo 6, alebo podmienky určené v zmysle článku 7 alebo 8 a podmienky obsiahnuté v prílohe A k smernici 91/68/EHS;".19. Článok 12 ods. 4 sa nahrádza takto:"4. Certifikát sprevádzajúci hovädzí dobytok, ovce alebo kozy a ošípané pri dovoze musí po kontrole týkajúcej sa zdravia zvierat (dovozná prehliadka) obsahovať vyhlásenie, ktoré jasne označuje, či sa zvieratám vstup povolil, alebo zamietol."20. Článok 27 ods. 1 písm. a) sa nahrádza takto:"a) hraničné inšpekčné stanice pre dovoz hovädzieho dobytka, oviec, kôz a ošípaných;".Článok 2Členské štáty do 31. decembra 1992 uvedú do účinnosti zákony, iné právne predpisy alebo správne opatrenia potrebné na vytvorenie súladu s touto smernicou. Bezodkladne o tom informujú Komisiu.Keď členské štáty prijmú tieto opatrenia, uvedú v nich odkaz na túto smernicu alebo ich takýto odkaz bude sprevádzať pri príležitosti ich úradného uverejnenia. Spôsob vykonania tohto odkazu ustanovia členské štáty.Článok 3Táto smernica je adresovaná členským štátom.V Bruseli 28. januára 1991Za RadupredsedaJ.-C. Juncker[1] Ú. v. ES C 48, 27.2.1989, s. 36.[2] Ú. v. ES C 96, 17.4.1989, s. 187.[3] Ú. v. ES C 194, 31.7.1989, s. 9.[4] Ú. v. ES L 46, 19.2.1991, s. 19.[5] Ú. v. ES L 302, 31.12.1972, s. 28.[6] Ú. v. ES L 224, 18.8.1990, s. 29.[7] Ú. v. ES L 302, 31.12.1972, s. 24.[8] Ú. v. ES L 395, 30.12.1989, s. 13.[9] Ú. v. ES L 26, 31.1.1977, s. 85.[10] Ú. v. ES L 46, 19.2.1991, s. 19.--------------------------------------------------